**HRVATSKA AGENCIJA ZA NADZOR FINANCIJSKIH USLUGA**

objavljuje NATJEČAJ za obavljanje studentske stručne prakse u 2022. godini

Želite li vidjeti i iskusiti kako ono što učite u teoriji izgleda u praksi? I to iz perspektive onoga tko provodi nadzor nad sudionicima financijskih tržišta kao što su društva za osiguranje, mirovinska društva, investicijska društva, burza…

Ako je vaš odgovor DA, pozivamo vas da se prijavite i steknete vrijedno iskustvo koje će vam biti korisno u nastavku vašeg studija i koje će vas usmjeriti u budućoj karijeri.

1. **Uvjeti:**

* redoviti studij i status redovitog studenta
* upisana prva ili viša godina studija čiji program odgovara poslovanju i potrebama Hanfe (ekonomija, pravo, matematika, fizika)
* regulirano obvezno zdravstveno osiguranje za vrijeme obavljanja prakse
* hrvatsko državljanstvo.

1. **Kriteriji odabira:**

* redovitost školovanja (upis godine za godinom i uredno izvršavanje studentskih obveza)
* podudarnost programa studija s poslovanjem i potrebama Hanfe
* visina prosjeka ocjena
* procjena motivacije i interesa.

1. **Potrebni dokumenti:**

* popunjena elektronička prijavnica
* životopis
* uputnica obrazovne institucije za studente kojima je praksa obvezna (ako je na stranom jeziku, potreban je prijevod ovlaštenog sudskog tumača)
* dokaz o statusu redovitog studenta
* dokaz o položenim ispitima i ocjenama
* domovnica.

Studentska stručna praksa u Hanfi može trajati najviše 20 radnih dana, a obavljat će se u razdoblju od lipnja do rujna 2022. godine. Za obavljanje studentske stručne prakse studentima se ne plaća naknada niti se podmiruju bilo kakvi drugi povezani troškovi (prijevoz, smještaj i sl.). Nakon obavljene studentske prakse studentu će biti izdana odgovarajuća potvrda.

Nakon provedenog natječaja, na temelju uvjeta i kriterija odabira, odabrat će se studenti kojima će se omogućiti obavljanje studentske stručne prakse u Hanfi.

Molimo vas da se prijavite na način da popunite [elektroničku prijavnic](https://docs.google.com/forms/d/1CWixYZkd9NvdUxgBD-f6aAbTU5EH6PNXxLTfmJCU45o/edit)u te dostavite tražene dokumente u digitalnom ili skeniranom obliku. Rok za prijavu je **15.** **svibnja 2022. godine.**

S razlozima i načinima prikupljanja vaših osobnih podataka, kao i s načinom na koji se oni koriste možete se upoznati putem poveznice [Pravila privatnosti](https://www.hanfa.hr/o-nama/pravila-privatnosti/) na našim internetskim stranicama.

KLASA: 132-01/22-01/01

URBROJ: 326-01-30-33-22-1

Zagreb, 3. svibnja 2022.